
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 192 

4 Μαρτίου 2004 


ΑΠΟΦΑΣΕΙΣ 

Αριθ. 9625 

Εγκριση πολεοδομικής μελέτης της περιοχής δεύτερης 
κατοικίας του Δήμου Κορινού (Νομού Πιερίας). 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 7 (παρ. 1) του Ν. 1337/83 «Ε¬ 
πέκταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (ΦΕΚ 33 Α). 

2. Τις διατάξεις των άρθρων 1 (παρ. 1,2, 3 και 7) και 2 (παρ. 
1) του Ν. 2242/94 «Πολεοδόμηση περιοχών δεύτερης κατοι¬ 
κίας σε Ζώνες Οικιστικού Ελέγχου, προστασία φυσικού και δο¬ 
μημένου περιβάλλοντος και άλλες διατάξεις» (ΦΕΚ 162 Α'). 

3. Τις διατάξειςτου από 16.8.85 Π.Δ/τος «Πολεοδόμηση πε¬ 
ριοχών δεύτερης κατοικίας μέσα στις ΖΟΕ και σχετικές ρυθ¬ 
μίσεις» (ΦΕΚ 416 Δ) όπως ισχύει. 

4. Τις διατάξειςτου άρθρου 3του Ν.Δ/τοςτης 17.7.23 «Πε¬ 
ρί σχεδίων πόλεων κλπ.» (ΦΕΚ 228 Α) όπως μεταγενέστερα 
τροποποιήθηκαν και συμπληρώθηκαν. 

5. Τις διατάξεις των άρθρων 10 και 13 του ν. 3044 /2002 (Α' 197). 

6. Τις διατάξεις των άρθρων 6 (παρ. 1), 7, 8 και 9 του Ν. 
1577/85 «Γενικός Οικοδομικός Κανονισμός» (ΦΕΚ210 Α) που 
τροποποιήθηκαν με το άρθρο 13 (παρ. 1,2, 3) του Ν.1647/86 
«Οργανισμός Κτηματολογίου και Χαρτογραφήσεων Ελλάδας 
(ΟΚΧΕ) και άλλες σχετικές διατάξεις» (ΦΕΚ 141 Α') και το άρ¬ 
θρο 1 (παρ. 3,4) του Ν. 1772/88 «Τροποποίηση διατάξεων του 
Ν. 1577/85 ΓΟΚ και άλλες σχετικές διατάξεις» (ΦΕΚ91 Α'). 

7. Την Υ6/31.10.2001 απόφαση του Πρωθυπουργού καιτης 
Υπουργού Περιβάλλοντος, Χωροταξίας και Δημοσίων Έρ¬ 
γων «ανάθεση αρμοδιοτήτων στους Υφυπουργούς» (ΦΕΚ 
1484/ Β/31.10.2001). 

8. Τις διατάξεις του από 30.10.95 Π. Δ/τος «Καθορισμός 
Ζώνης Οικιστικού Ελέγχου κατωτάτου ορίου κατάτμησης και 
λοιπών όρων και περιορισμών δόμησης στην εκτός εγκεκρι¬ 
μένου ρυμοτομικού σχεδίου και εκτός ορίων οικισμών προϋ- 
φισταμένων του έτους 1923 περιοχή της κοινότητας Κορινού 
(Ν. Πιερίας)» (ΦΕΚ 1010 Δ'). 

9. Την 6560/1120/4.3.97 Απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων «Έγκριση σχε¬ 
δίου ανάπτυξης περιοχών δεύτερης κατοικίας (ΣΧΑΠ) μέσα 
σε εγκεκριμένη Ζώνη Οικιστικού Ελέγχου (ΖΟΕ) της Κοινότη¬ 
τας Κορινού (Ν. Πιερίας)» (ΦΕΚ210Δ). 

10. Την 9627/2004 απόφαση της Υφυπουργού ΠΕΧΩΔΕ 
«Έγκριση πολεοδομικής προμελέτης της περιοχής δεύτερης 
κατοικίας Κορινός Δήμου Κορινού (Ν. Πιερίας)». 

11. Την 73697/6.11.97 (ορθή επανάληψη 73697/29.1.98) Α¬ 
πόφαση του Υπουργού Περιβάλλοντος, Χωροταξίας και Δη¬ 


μοσίων Έργων «Έγκριση περιβαλλοντικών όρων για την ανά¬ 
πτυξη οικισμού β' κατοικίας στην Κοινότητα Κορινού του Νο¬ 
μού Πιερίας, στη ζώνη με το στοιχείο 8της ΖΟΕ Κορινού (ΦΕΚ 
1010 Δ/95), ιδιοκτησίας της Κοινοτικής Επιχείρησης της Κοι¬ 
νότητας Κορινού». 

12. Τις 103/1997, 108/1997 γνωμοδοτήσεις του Κοινοτικού 
Συμβουλίου Κορινού. 

13. Την 1/2004 γνωμοδότηση του δημοτικού Συμβουλίου 
Κορινού. 

14. Το 100144/49/15.1.04 έγγραφο της Δ/νσης Περιβαλλο¬ 
ντικού Σχεδιασμού ΥΠΕΧΩΔΕ. 

15. Τις 47/1998, 50/1998 και 49/12.2.2004 γνωμοδοτήσεις 
του Κεντρικού Συμβουλίου Χωροταξίας, Οικισμού και Περι¬ 
βάλλοντος. 

16. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής δεύτερης 
κατοικίας του Δήμου Κορινού (Νομού Πιερίας), της οποίας η 
χρήση για δεύτερη κατοικία έχει προσδιοριστεί με το από 
30.10.95 Π. Δ/γμα (ΦΕΚ 1010 Δ) και το Σχέδιο Ανάπτυξης έχει 
εγκριθεί με την 6560/1120/4.3.97 Απόφαση Υφυπουργού Πε¬ 
ριβάλλοντος, Χωροταξίας και Δημοσίων Έργων (ΦΕΚ 210 Δ), 
με τον καθορισμό οικοδομήσιμων χώρων, οδών, πεζοδρόμων, 
ποδηλατοδρόμων, κοινοχρήστων χώρων, χώρων πρασίνου, 
πλατείας, παιδικής χαράς, στάθμευσης αυτοκινήτων (Ρ), πάρ¬ 
κου πόλης, χώρου εκκλησίας, αθλητικού χώρου, πολιτιστι¬ 
κών, λιανικού εμπορίου - εξυπηρετήσεων - αναψυχής, όπως οι 
παραπάνω ρυθμίσεις φαίνονται στα είκοσι τέσσερα (24) σχε¬ 
τικά χρωματισμένα πρωτότυπα διαγράμματα σε κλίμακα 
1:1.000 που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 9625 /04 πράξη του και 
που αντίτυπά τους σε φωτοσμίκρυνση δημοσιεύονται με την 
παρούσα απόφαση. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολε- 
οδομικός κανονισμός της περιοχής, της οποίας το πολεοδομι¬ 
κό σχέδιο εγκρίνεται με το άρθρο 1 της παρούσας. 

Άρθρο 3 

1. Στα οικοδομικά τετράγωνα που εμπίπτουν στον τομέα ΙΑ 
καθώς και στα οικοδομικά τετράγωνα 67, 69 και 75 που εμπί¬ 
πτουν στον τομέα ΙΙΒ, επιτρέπονται οι χρήσεις αμιγούς κα¬ 
τοικίας, όπως προσδιορίζονται από το άρθρο 2 του από 
23.2.1987 Π. Δ/τος (ΦΕΚ 166 Δ) καιειδικότερα:ρ- Κατοικία με 
δυνατότητα χρησιμοποίησής της ως επιπλωμένη κατοικία ή 
τουριστική έπαυλη (βίλα) σύμφωνα με τις ισχύουσες προδια¬ 
γραφές. 

- Ξενώνες μικρού δυναμικού (περί τις 20 κλίνες) 

- Εμπορικά καταστήματα που εξυπηρετούν τις καθημερι¬ 
νές ανάγκες των κατοίκωντης περιοχής (παντοπωλείο, φαρ¬ 
μακείο κλπ.). 

2. Στα οικοδομικά τετράγωνα που εμπίπτουν στον τομέα I- 
ΙΒ, επιτρέπονται οι χρήσεις αμιγούς κατοικίας, όπως προσ¬ 
διορίζονται από το άρθρο 2 του ίδιου ως άνω Π. Δ/τος και ει¬ 
δικότερα: 

- Κατοικία με δυνατότητα χρησιμοποίησής της ως επιπλω¬ 
μένη κατοικία ή τουριστική έπαυλη (βίλα) σύμφωνα με τις ι- 
σχύουσες προδιαγραφές 

- Ξενώνες μικρού δυναμικού (περίτις 20 κλίνες). 

3. Στα οικοδομικά τετράγωνα ή σετμήματα οικοδομικώντε- 
τραγώνων,που εμπίπτουν στοντομέα ΙΑ και χαρακτηρίζονται 
στα σχετικά διαγράμματα με το στοιχείο Τα, επιτρέπονται οι 
χρήσεις τουρισμού - αναψυχής, όπως προσδιορίζονται από 
το άρθρο 8 του ίδιου ως άνω Π. Δ/τος και ειδικότερα: 

- Ξενώνες, ξενοδοχεία και λοιπές τουριστικές εγκαταστά¬ 
σεις δυναμικότητας μέχρι 30 κλίνες. Οι εγκαταστάσεις αυτές 
δεν επιτρέπεται να είναι κατηγορίας κατώτερης από Β, σύμ¬ 
φωνα με τις ισχύουσες διατάξεις. 

- Κατοικία 

- Εμπορικά καταστήματα 

- Εστιατόρια 

- Αναψυκτήρια 

- Κέντρα διασκέδασης, αναψυχής 

- Χώροι συνάθροισης κοινού 

4. Εγκρίνονται χρήσεις Πολεοδομικού Κέντρου (διοίκηση, 
λιανικό εμπόριο, πολιτιστικά - πρόνοια, χώρος εκκλησίας 
κλπ.), όπως φαίνονται στα αντίστοιχα ΟΤ στα τοπογραφικά 
διαγράμματα. 

5. Στο οικοδομικό τετράγωνο του τομέα ΙΙΙΓ, επιτρέπεται η 
χρήση τουρισμού - αναψυχής όπως προσδιορίζεται από το 
άρθρο 8 του ίδιου ως άνω Π .Δ/τος και ειδικότερα: 

- Ξενοδοχειακές εγκαταστάσεις 

Άρθρο 5 

Στο πρόσωπο των οικοπέδων οικοδομημένων ή μη που βρί¬ 
σκονται στην περιοχή της οποίας εγκρίνεταιτο σχέδιο με το άρ¬ 
θρο 2του παρόντος, επιβάλλεταιπροκήπιοπλάτουςτεσσάρων 
(4), έξι (6), οκτώ (8), δέκα (10) και τριάντα (30) μέτρων, όπως 
φαίνεται στα διαγράμματα του άρθρου 1. 

Άρθρο 6 

Τα ελάχιστα όρια εμβαδού και προσώπου, καθώς και οι λοι¬ 
ποί όροι και περιορισμοί δόμησης των οικοπέδων ορίζονται 
κατά τομείς ΙΑ και ΙΒ όπως φαίνονται στα ίδια διαγράμματα 
ως εξής: 

Α. Τομέας ΙΑ: 

1. Ελάχιστο πρόσωπο: δέκα οκτώ (18,00) μέτρα 

Ελάχιστο εμβαδόν: τετρακόσια πενήντα (450,00) τμ. 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειάςτους. 

3. Συντελεστής Δόμησης: τριάντα εκατοστά (0,30). 

4. Μέγιστος επιτρεπόμενος αριθμός ορόφων των κτιρίων: 
δύο με μέγιστο ύψος αυτών επτά (7,00) μέτρα, προσαυξανό¬ 
μενο κατά 1,50 μ. για την κατασκευή κεκλιμένης στέγης. 

Β.Τομέας ΙΒ: 

1 .Ελάχιστο πρόσωπο: είκοσι (20,00) μέτρα 

Ελάχιστο εμβαδόν: δύο χιλιάδες (2.000) τμ. 

2. Μέγιστο ποσοστό κάλυψης των οικοπέδων: είκοσι τοις ε¬ 
κατό (20%) της επιφάνειάς τους. 

3. Συντελεστής Δόμησης: δεκαπέντε εκατοστά (0,15). 

4. Μέγιστος επιτρεπόμενος αριθμός ορόφων των κτιρίων: 
δύο (2) με μέγιστο ύψος αυτών επτά (7,00) μέτρα, προσαυ¬ 
ξανόμενο κατά 1,50 μ. για την κατασκευή κεκλιμένης στέγης. 

5. Επιβάλλεται η διάσπαση του όγκου των κτιρίων μέχριτον 
πλήρη διαχωρισμό τους, όταν προκύπτει επιφάνεια κτιρίου 
μεγαλύτερη τωνχιλίων (1000) μ3. 

Γ. Τομέας ΙΙΙΓ (ΟΤ 191 χώρος Ξενοδοχειακής Εγκατάστα¬ 
σης) 


1. Η αρτιότητα του χώρου ορίζεται όπως φαίνεται στο σχε¬ 
τικό ένα (1) από τα εικοσιτέσσερα διαγράμματα του άρθρου 

2 . 

2. Μέγιστο ποσοστό κάλυψης: πενήντα τοις εκατό (50%) 
της επιφάνειας του χώρου. 

3. Συντελεστής Δόμησης: τέσσερα δέκατα (0,4) 

4. Μέγιστο επιτρεπόμενο ύψος των ανεγερθησομένων κτι¬ 
ρίων: έντεκα (11,00) μέτρα, προσαυξανόμενο κατά 1,50 μ. για 
την κατασκευή κεκλιμένης στέγης. 

Δ. Γ ενικές Διατάξεις 

1. Επιβάλλεται σε όλα τα κτίρια η κατασκευή κεκλιμένης κε- 
ραμοσκεπούς στέγης, με μέγιστη επιτρεπόμενη κλίση 35% 
και μέχρι ύψους 1,5 μ. πέραν του μεγίστου επιτρεπόμενου ύ¬ 
ψους των κτιρίων, απαγορευμένης της δημιουργίας χώρου 
κύριας χρήσης εντός της στέγης. 

2. Επιβάλλεται η δημιουργία μιας θέσης στάθμευσης εντός 
του οικοπέδου και εκτός προκηπίου για κάθε αυτοτελή κα¬ 
τοικία μεγαλύτερη των 50 τμ. 

3. Απαγορεύεται η κατασκευή κτιρίων επί υποστυλωμάτων 
(ΡίΙοίίε). 

4. Στους κοινόχρηστους χώρους επιτρέπονται οι κατα¬ 
σκευές οι οποίες προβλέπονται από τον ΓΟΚ1985 (άρθρο 19 
- όπως αυτός ισχύει). 

5. Δεν επιτρέπεται η τοποθέτηση επιγραφών και διαφημί¬ 
σεων στα κτίρια καθώς και στους ακάλυπτους χώρους. Απα¬ 
γορεύονται επίσης οι κάθετες επιγραφές. 

Εξαιρούνται οι ενημερωτικού χαρακτήρα επιγραφές για 
την διευκόλυνση της κυκλοφορίας (πινακίδες) και γνωστο¬ 
ποίησης χώρων δημοσίου και κοινωφελούς σκοπού του οικι¬ 
σμού. 

6. Προϋπόθεση για την έκδοση οικοδομικών αδειών είναι η 
προηγούμενη έγκριση από τον φορέα (Δημοσία Επιχείρηση 
Κορινού) της τυπολογίας των κατοικιών, επιπλωμένων κατοι¬ 
κιών, τουριστικών επαύλεων, εγκαταστάσεων αναψυχής - 
τουρισμού κλπ. με στόχοτον καθορισμό ενιαίων μορφολογι- 
κών στοιχείων, υλικών καθώς και των όγκων των κτιριακών ε¬ 
γκαταστάσεων και την τοποθέτηση τους επί των γηπέδων, με 
σκοπό την αρμονική ανάπτυξη της περιοχής σε σχέση με το 
φυσικό περιβάλλον και τα χαρακτηριστικά της τοπικής αρχι¬ 
τεκτονικής. 

7. Επιτρέπεται η ασφαλτόστρωση στο απολύτως απαραί¬ 
τητο για την κυκλοφορία πλάτος δρόμου, του βασικού και το¬ 
πικού οδικού δικτύου. Το δίκτυο πεζοδρόμων καθώς και όλοι 
οι προβλεπόμενοι ελεύθεροι χώροι δεν επιτρέπεται να α¬ 
σφαλτοστρωθούν ή να χρησιμοποιηθεί για την επίστρωση 
τους σκυρόδεμα. 

Διατηρούνται κατά το δυνατόν σε φυσική κατάσταση ή δια¬ 
μορφώνονται με χρήση υλικών που δεν αλλοιώνουν την φυ¬ 
σική μορφή τους (πέτρα, χαλίκι, ξύλο κλπ.). 

Επιβάλλεται υποχρεωτική φύτευση των ακαλύπτων χώ¬ 
ρων. 

8. Πριν την εκτέλεση οποιωνδήποτε εργασιών διαμόρφω¬ 
σης των έργων υποδομής ή την έκδοση οικοδομικών αδειών 
απαιτείται η προηγούμενη έγκριση γεωτεχνικής μελέτης. 

9. Κατά την κατασκευή των έργων τηρούνται οι όροι και πε¬ 
ριορισμοί που τίθενται με την 73697/29.1.98 απόφαση Υ¬ 
πουργού Περιβάλλοντος, Χωροταξίας και Δημοσίων Έργων. 

Άρθρο 7 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Αθήνα, 1 Μαρτίου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΗ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟ) 

ΕΠΙΧΕΙΡΗΣΗ ΚΟΡΙΝΟν (ΟΛΥΜΠΙΑΛΛ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίίρ: νν\ννν.Θΐ.9Γ - β-ΓηβϊΙ: \νβί3ΓΠ35ΐθΓ @ β!·9Γ. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ- ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885- 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - 8ασ. Όλγας 227 

(2310)423 955 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - ΕυριπίΟου 63 

(210)413 5228 

ΚΕΡΚΥΡΑ - Σαμαρά 13 

(26810)89 127 

ΠΑΤΡΑ - Κόρινθου 327 

(2610) 638109 


(26810)89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 

(22510) 48 888 

ΚΟΜΟΤΗΝΗ - Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 



ες σε 5 βυτο προσαυξανόμενη 


υυπνιαιο 


τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οΟ-γογπ και μέχρι 
κατά 1 βυιο ανά 50 σελίδες. 

■ Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε σε 5 θμιό ανά έτος. 

Τα παραπάνω αά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , Ιβχ : 210-9472556 ΙπΙβΓπβΙ: Ηηρ://νι«ννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Α' (Νόμοι, Π.Δ.. Συμβάσεις κτλ.) 225 € 

Β' (Υπουργικές αποφάσεις κτλ.) 320 € 

Γ (Διορισμοί, απολύσεις κτλ. Δημ. Υπαλλήλων) 65 € 

Δ' (Απαλλοτριώσεις, πολεοδομία κτλ.) 320 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65 € 

Παράρτημα (Προκηρύξεις θέσεων ΔΕΠ κτλ.) 33 € 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 

Ανωτάτου Ειδικού Δικαστηρίου (Α Ε.Δ.) 10 € 

Ανωνύμων Εταιρειών & Ε. Π. Ε. 2.250 € 

Διακηρύξεων Δημοσίων Συμβάσεων (Δ.Δ.Σ.) 225 € 

Πρώτο (Α'), Δεύτερο (Β') και Τέταρτο (Δ') 


Από το ΙπΙβΓΠθΙ 


190 € 
225 € 
ΔΩΡΕΑΝ 
160 € 
ας α 

ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 αυτό ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΗΛΕ 3512) Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθτηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































